અમદાવાદ: શહેરમાં વાહનોમાં સતત વધારાના કારણે ટ્રાફિક અને પાર્કિંગની સમસ્યા માથાના દુખાવા સમાન બની રહી છે. બીજી બાજુ શહેરીજનો દ્વારા વાહનો આડેધડ પાર્ક કરાતાં હોઇ મુખ્ય માર્ગો પર અને ખાસ કરીને પીકઅવર્સમાં આ સમસ્યા વધુ વકરે છે. શહેર ટ્રાફિક પોલીસ દ્વારા આડેધડ પાર્ક કરેલી કારને લોક મારી દેવાય છે, જોકે હવે ગમે તેમ પાર્ક કરેલી કારને હવે ટ્રાફિક પોલીસ ટો કરીને લઇ જશે. શહેર ટ્રાફિક પોલીસ દ્વારા આ માટે પાંચ હાઇડ્રોલિક ટોઇંગ વાન વસાવવામાં આવી છે, જે આજથી કાર્યરત કરી દેવાશે.